সৌরভ গঙ্গোপাধ্যায়
তিনি প্রথম জীবনে স্কুল ও রাজ্যের হয়ে ক্রিকেট খেলা শুরু করেন ক্রিকেট জীবনের বিভিন্ন ক্ষেত্রে সাফল্য পেতে থাকেন তিনি। তিনি তাঁর জীবনের প্রথম একদিনের আন্তজার্তিক ম্যাচ খেলেন ১১ই জানুয়ারী, ১৯৯২ সালে। কিন্তু তিনি সেই অভিষেক ম্যাচে মাত্র তিন (৩) রান করেন, যার ফলে তিনি সঙ্গে সঙ্গে দল থেকে বাদ পড়েন। তার পরে ১৯৯৩-১৯৯৪ এবং ১৯৯৪-১৯৯৫ সালের রঞ্জি ট্রফিতে চমৎকার সাফল্য লাভ করেন যার ফলে তিনি আবার ১৯৯৬-এর ইংল্যান্ড সফরের জন্য খেলার সুযোগ পান। এরপরে সেই সফরেই তিনি তার জীবনের প্রথম টেষ্ট খেলেন ২০ই জুন, ১৯৯৬ সালে ইংল্যান্ডের বিরুদ্ধে। তিনি সেই সফরে উল্লেখযোগ্য সাফল্য অর্জন করেছিলেন।
টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
ডিসেম্বর, ২০১৬ সাল পর্যন্ত সর্বমোট আটজন ভারতীয় টেস্ট ক্রিকেটার চারটি পৃথক দেশের বিপক্ষে তাদের অভিষেক টেস্টে পাঁচ-উইকেট লাভের গৌরব অর্জন করেন। তন্মধ্যে অস্ট্রেলিয়া ও ওয়েস্ট ইন্ডিজের বিপক্ষে তিনবার করে এবং ইংল্যান্ড ও পাকিস্তানের বিপক্ষে একবার করে এ কৃতিত্বের অধিকারী হন। প্রথম ভারতীয় খেলোয়াড় হিসেবে মোহাম্মদ নিসার তাঁর টেস্ট অভিষেকে পাঁচ-উইকেট পেয়েছেন। জুন, ১৯৩২ সালে স্বাগতিক ইংল্যান্ডের বিপক্ষে লর্ডস ক্রিকেট গ্রাউন্ডে তাঁর বোলিং পরিসংখ্যান ছিল ৫/৯৩। জানুয়ারি, ১৯৮৮ সালে নরেন্দ্র হিরওয়ানি সফরকারী ওয়েস্ট ইন্ডিজের বিপক্ষে মাদ্রাজের এম. এ. চিদাম্বরম স্টেডিয়ামে ৬১ রানে ৮ উইকেট পান। তার এ বোলিং পরিসংখ্যান যে-কোন ভারতীয় বোলারের চেয়ে টেস্ট অভিষেকে সেরা কীর্তিগাঁথা। এছাড়াও একমাত্র ভারতীয় হিসেবে ইনিংসে তিনি অভিষেকে আট উইকেট পেয়েছেন। অন্য তিনজন তাদের টেস্ট অভিষেকে ছয় উইকেট তুলে নিয়েছেন। সর্বশেষ অর্জন হিসেবে মোহাম্মদ শমী একই দলের বিপক্ষে কলকাতার ইডেন গার্ডেন্সে এ কীর্তিগাঁথায় সম্পৃক্ত হন। তার বোলিং পরিসংখ্যান ছিল ৫/৪৭।